als_Latn dik_Latn sag_Latn
TËRBUNI- Tërbuni vazhdon i sigurt drejt ngjitjes në Superiore dhe dje ka regjistruar fitoren e radhës në fushën e kompleksit “Internacional” në Pezë. Pukjanët kanë shkatërruar Veleçikun 5- 0 në një sfidë që është kontrolluar plotësisht nga të besuarit e Plorit.
Ndeshja Në minutën e 5-të, Rroca në të djathtë kroson në zonë dhe aty Osmani në tentativë për ta larguar, shkakton autogol dhe 1-0. Pesë minuta më pas është Lekaj që i vetëm me portierin nuk e ka të vështirë të shënojë pas asistit të Rrocës.
Në të 25- ën është Danaj që brenda zonës shënon me kokë dhe 3-0. Miqtë nga Kopliku janë thuajse inekzistentë në fushë. Edhe pjesa e dytë kontrollohet nga pukjanët që realizojnë golin e 4-t në minutën e 62-të. Mziu lëviz bukur dhe pason për Çutrën që shënon.
Ndërsa, fitoren e thellë e vulos Lekaj në minutën e 79-të që duke përfituar nga një gabim i mbrojtjes, del i vetëm me portierin Gjergji dhe shënon, 5-0. Ndërkaq, sfida e djeshme është ndërprerë dy herë. Fillimisht, në minutën e 69-të Kaluderoviç dhe Grishi të Tërbunit në një kërcim për të kapur topin me kokë përplasen mes tyre dhe Grishi lë fush- ën e lojës.
Gjithashtu, në të 82- ën, Çutra dëmtohet në kokë pas përplasjes me Kurtajn. Takimi i djeshëm është ndjekur nga rreth 100 tifozë pukjanë si edhe nga deputeti i Pukës dhe mbështetës i Tërbunit, Mark Frroku. Pas ndeshjes, trajneri i Veleçikut, Elvis Legata u shpreh:
“Kishim shumë besim se skuadra jonë nuk do të dilte pa pikë. Të luash me kryesuesit është e vështirë për këtë skuadër, pasi edhe lojtarët tanë nuk e përballonin dot”.
TËRBUNI-VELEÇIKU 5-0
GOLAT: Osmani 5′(a), Lekaj 10′,
79′, Danaj 25′, Çutra 62′
TËRBUNI: Giljen, Danaj, Lila,Mone, Kaljuderoviç, Çutra,Karakaçi (T.Marku 59′), Mziu,Lekaj, Rroca, Djarmati (Grishi 28′,H.Marku 73′).
Trajner: E.Plori
VELEÇIKU: Gjergji, Çallekaj,Shkambi, Osmani, Plishta (Lifja56′), Miculi (Zmijani 65′), Kurtaj,Pepa, Banushi, Shaba, Djepaxhia(Pjolla 70′).
Trajner: E.Legata
KARTONË TË VERDHË: Karakaçi 17′, Grishi 69′/ Çallekaj 3′
GJYQTARË: O.Ferataj, N.Rrapaj(Patos), Q.Shehaj (Vlorë)
DELEGAT: Alban Tafaj (Tiranë)
VËZHGUES: Fiqiri Haxhiraj (Tiranë)
als_Latn als_Latn als_Latn als_Latn als_Latn als_Latn swh_Latn gla_Latn ace_Latn jav_Latn epo_Latn fin_Latn ita_Latn epo_Latn por_Latn oci_Latn als_Latn